Missatge: Hola, gent. Mireu, al meu pare pel seu aniversari li vam regalar una estada a Andorra amb entrada a Caldea, amb ma mare, esclar, però era amb la idea d'anar-ho buscant. He estat mirant diferents webs d'aquests que prometen ofertes insuperables i passen dues coses: primera, que no són gaire barates, i segona, que de vegades aquests webs fan mala espina. Algú que hi hagi estat em pot recomanar hotels, maneres de manegar-s'ho per no pagar tant, etc. ? Us estaria molt agraït!

Resposta: Jo, quan vaig a Andorra vaig a l'hotel Marfany, que és a Escaldes a cinc minuts a peu de Caldea, dues estrelles, familiar, i està bé de preu. Clar que mai hi he anat en plena temporada turística, però sempre hi he trobat lloc. Per anar a Caldea, el millor suposo que és comprar-hi directament les entrades.